ดอยซ์แบงก์ ยืนยันกำลังเจรจาเพื่อควบรวมกิจการ คอมเมิร์ซแบงก์ - FINNOMENA
ดอยซ์แบงก์ ยืนยันว่า ทางธนาคารกำลังเจรจาเพื่อควบรวมกิจการกับคอมเมิร์ซแบงก์ ซึ่งเป็นธนาคารคู่แข่ง โดยการเจรจาดังกล่าวได้รับการสนับสนุนจากรัฐบาลเยอรมนี
18 มี.ค. 2562

ดอยซ์แบงก์ ยืนยันว่า ทางธนาคารกำลังเจรจาเพื่อควบรวมกิจการกับคอมเมิร์ซแบงก์ ซึ่งเป็นธนาคารคู่แข่ง โดยการเจรจาดังกล่าวได้รับการสนับสนุนจากรัฐบาลเยอรมนี
ซึ่งหากควบรวมกิจการครั้งนี้ จะก่อให้เกิดธนาคารร่วมทุนขนาดใหญ่ซึ่งมีทรัพย์สินรวมกันอยู่ที่ 1.9 ล้านล้านยูโร (ประมาณ 2.2 ล้านล้านดอลลาร์สหรัฐ) และมีพนักงานราว 150,000 คน
โดยรัฐบาลเยอรมนีได้พยายามผลักดันการควบรวมกิจการดังกล่าว และให้การสนับสนุนดอยซ์แบงก์ เพื่อให้ธนาคารสามารถฟื้นตัวขึ้นอย่างต่อเนื่อง
ทั้งนี้ดอยซ์แบงก์มีกำไรสุทธิในปีงบการเงิน 2561 ที่ระดับ 341 ล้านยูโร (ประมาณ 390 ล้านดอลลาร์สหรัฐ) ซึ่งแม้ว่ายังต่ำกว่าตัวเลขคาดการณ์ของนักวิเคราะห์ที่ระดับ 461 ล้านยูโร แต่ดอยซ์แบงก์ก็สามารถกลับมาทำกำไรได้เป็นครั้งแรกนับตั้งแต่ปี 2557
ส่วนในไตรมาส 4/2561 นั้น ดอยซ์แบงก์มียอดขาดทุน 409 ล้านยูโร ซึ่งต่ำกว่าตัวเลขคาดการณ์ของนักวิเคราะห์เช่นกัน
ที่มา : https://www.cnbc.com/2019/03/17/deutsche-bank-and-commerzbank-go-public-on-merger-talks.html
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: